ai4bharat/Pralekha huggingface dataset:
नवीन आणि नवीकरणीय ऊर्जा मंत्रालय
भारत आणि सौदी अरेबिया दरम्यान ऊर्जा क्षेत्रात सहकार्य करारावर स्वाक्षरी
नवी दिल्ली, 11 सप्टेंबर 2023
भारत आणि सौदी अरेबिया यांच्यात ऊर्जा क्षेत्रात सहकार्याबद्दल सामंजस्य करारावर स्वाक्षऱ्या झाल्या आहेत. भारत आणि सौदी अरेबिया दरम्यानच्या या करारावर नवी दिल्लीत आज  नवीन आणि अक्षय ऊर्जा मंत्री आर के सिंह आणि सौदी अरेबियाचे ऊर्जा मंत्री अब्दुल्ला अझिज बिन सलमान बिन अब्दुल्ला अझिज अल सौद यांनी स्वाक्षऱ्या केल्या.
या सामंजस्य करारानुसार, भारत आणि सौदी अरेबिया यांच्यात खालील बाबींवर सहकार्य होणार आहे :
- अक्षय ऊर्जा, ऊर्जा कार्यक्षमता, हायड्रोजन, वीज आणि दोन देशांमधील ग्रीड जोडणी, पेट्रोलियम, नैसर्गिक वायू, धोरणात्मक पेट्रोलियम साठे आणि ऊर्जा सुरक्षा.
- अक्षय ऊर्जा, वीज, हायड्रोजन आणि आणि तेल आणि वायू साठवण क्षेत्रात द्विपक्षीय गुंतवणुकीला प्रोत्साहन देणे.
- चक्राकार अर्थव्यवस्था आणि हवामान बदलाचे परिणाम कमी करण्यासाठी त्याचे तंत्रज्ञान, जसे की: कार्बन कॅप्चर, वापर आणि साठवण.
- ऊर्जा क्षेत्रात डिजिटल परिवर्तन, नवोन्मेष आणि सायबर-सुरक्षा आणि कृत्रिम बुद्धिमत्तेला प्रोत्साहन देणे.
- उर्जेशी संबंधित सर्व क्षेत्रे, पुरवठा साखळ्या आणि त्यांच्या तंत्रज्ञानाशी संबंधित साहित्य, उत्पादने आणि सेवांना स्थानिक वापर करण्यासाठी दोन्ही देशांमधील गुणात्मक भागीदारी विकसित करण्यावर काम करणे.
- ऊर्जा क्षेत्रात प्राविण्य असलेल्या कंपन्यांशी सहकार्य अधिक दृढ करणे.
- ऊर्जा क्षेत्राशी संबंधित इतर कुठल्याही क्षेत्रांबद्दल सहकार्य करण्यास दोन्ही देशांची सहमति असल्यास.
या सामंजस्य करारामुळे, भारत आणि सौदी अरेबिया यांच्यात ऊर्जा क्षेत्रात एक मजबूत भागीदारी विकसित होईल. हा सामंजस्य करार भारताच्या ऊर्जा संक्रमणाला तसेच हवामान बदलाच्या दृष्टीने जागतिक ऊर्जा व्यवस्थेतील परिवर्तनाला पाठबळ मिळू शकेल.
संदर्भ:
- Prime Minister Narendra Modi & Prime Minister and Crown Prince of Saudi Arabia Mohammed bin Salman at India-Saudi Strategic Partnership Council Meeting
- भारत-सौदी अरेबिया राजनैतिक भागीदारी परिषदेच्या पहिल्या बैठकीत पंतप्रधानांचे प्रारंभिक निवेदनG.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
सांस्कृतिक मंत्रालय
भारतरत्न पंडित भीमसेन जोशी यांच्या जन्मशताब्दीनिमित्त ‘अभिवादन’ कार्यक्रम
आकाशवाणी संगीत संमेलन यापुढे पंडित भीमसेन जोशी आकाशवाणी संगीत संमेलन या नावाने ओळखले जाईल : प्रकाश जावडेकर
पुणे, 6 फेब्रुवारी 2021
आकाशवाणी आणि दूरदर्शन यांनी पंडित भीमसेन जोशी यांच्या संगीताचा खजिना या अगोदरच जनतेसाठी खुला केला असून लवकरच तो लोकांपर्यंत सहजपणे पोहोचावा यासाठी त्याची फेररचना करण्यात येईल तसेच आकाशवाणीचे संगीत संमेलन यापुढे भारतरत्नपंडित भीमसेन जोशी आकाशवाणी संगीत संमेलन या नावाने ओळखले जाईल असे केंद्रीय मंत्री प्रकाश जावडेकर यांनी सांगितले. भारतरत्न पंडित भीमसेन जोशी यांच्या जन्मशताब्दीनिमित्त पुण्यात आयोजित 'अभिवादन' कार्यक्रमात ते बोलत होते. ज्येष्ठ नेते श्री शरद पवार, खासदार विनय सहस्रबुद्धे , पुण्याचे महापौर मुरलीधर मोहोळ आदी मान्यवर यावेळी उपस्थित होते.
जावडेकर पुढे म्हणाले की, संगीतातील अखेरचा शब्द असलेल्या पंडित भीमसेन जोशींनी अनेक तानसेन बनवलेच परंतु त्याच बरोबर सर्वसामान्यांना कानसेन देखील बनवले. संगीतामध्ये जीवनाला प्रेरणा देण्याची ताकद आहे. मोठमोठ्या मैफिली गाजवणारे पंडित भीमसेन जोशी मनाने अत्यंत कोमल होते आणि गरिबातल्या गरिबांसाठी देखील त्यांनी आपल्या संगीताचा खजिना उपलब्ध करून दिला. परदेशातील मैफिलीमधे गाणारे पंडितजी पुण्यातील गणेशोत्सवात छोट्या छोट्या मैफिलिंमध्ये देखील अत्यंत उत्कटतेने आणि आत्मीयतेने गायचे अशी आठवण प्रकाश जावडेकर यांनी यावेळी सांगितली. अटलजींच्या काळात पंडित भीमसेन जोशी यांना भारतरत्न दिल्याच्या आठवणींना देखील जावडेकर यांनी यावेळी उजाळा दिला.हा संगीताचा सर्वोच्च सन्मान असून अशा कलाकारांच्या सन्मानामुळे देशाची मान उंचावते असे ते यावेळी म्हणाले.
शरद पवार यांनी यावेळी बोलताना आकाशवाणीने संगीताला घरोघरी नेल्याची आठवण करून दिली आणि दूरदर्शन नसतानादेखील संगीत प्रसारणाची धुरा आकाशवाणीने समर्थपणे सांभाळली असे ते म्हणाले.
यावेळी बोलताना विनय सहस्त्रबुद्धे यांनी संगीताच्या सेवेसाठी आयुष्य वेचलेल्या पंडित भीमसेन जोशी यांनी संगीताचे व्याकरण शुद्ध ठेवून देखील ते लोकप्रिय करण्याचे महत्त्वाचे काम केले असे प्रतिपादन केले.
जन्मशताब्दी वर्षानिमित्त तयार करण्यात आलेल्या 'मोनोग्राम' चे प्रकाशन मान्यवरांच्या हस्ते करण्यात आले.
भीमसेनजींचे शिष्य उपेंद्र भट, आनंद भाटे यांच्या गायनाने समारंभाची शान वाढवली. प्रसिद्ध सतारवादक उस्ताद शाहीद परवेझ यांच्या वादनाने या सत्राचा समारोप झाला. उद्या या कार्यक्रमाचा समारोप होईल.
MD/MI/MC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 60
ऊर्जा मंत्रालय
ऊर्जा मंत्रालय उद्या साजरा करणार “ऊर्जा संवर्धन दिन 2022”
राष्ट्रीय ऊर्जा संवर्धन पुरस्कार, राष्ट्रीय ऊर्जा कार्यक्षमता नवोन्मेष पुरस्कार आणि राष्ट्रीय चित्रकला स्पर्धेच्या पारितोषिकांचे राष्ट्रपतींच्या हस्ते होणार वितरण
दरवर्षी 14 डिसेंबर रोजी राष्ट्रीय ऊर्जा संवर्धन दिवस साजरा केला जातो. ऊर्जा कार्यक्षमता आणि संवर्धन क्षेत्रात राष्ट्राने केलेल्या कार्याबद्दल माहिती व्हावी हा यामागील उद्देश आहे.
भारताच्या राष्ट्रपती द्रौपदी मुर्मू या कार्यक्रमाच्या प्रमुख अतिथी असतील. राष्ट्रपतींच्या हस्ते राष्ट्रीय ऊर्जा संवर्धन पुरस्कार, राष्ट्रीय ऊर्जा कार्यक्षमता नवोन्मेष पुरस्कारांचे वितरण होणार असून राष्ट्रीय चित्रकला स्पर्धा पारितोषिक विजेत्यांना त्या सन्मानित करतील आणि तसेच यावेळी EV यात्रा पोर्टलचा प्रारंभ देखील करतील.
राष्ट्रीय ऊर्जा संवर्धन पुरस्कार 2022
ऊर्जा कार्यक्षमता आणि संवर्धन याविषयी जनजागृती करण्याच्या उद्देशाने ऊर्जा मंत्रालयाच्या अखत्यारीतील ऊर्जा कार्यक्षमता ब्युरोच्या वतीने दरवर्षी 14 डिसेंबर रोजी ऊर्जा संवर्धन दिनाचे औचित्य साधून ऊर्जेचा वापर कमी करून ऊर्जा बचत करणाऱ्या औद्योगिक एकके, संस्था आणि आस्थापना यांना राष्ट्रीय ऊर्जा संवर्धन पुरस्कार देऊन सन्मानित केले जाते.
राष्ट्रीय ऊर्जा संवर्धन पुरस्कार 2022 साठी एकूण पुरस्कारांची संख्या
|
|
1st PRIZE
|
|
19
|
|
2ND PRIZE
|
|
08
|
|
CERTIFICATE OF MERIT 
|
|
21
राष्ट्रीय ऊर्जा कार्यक्षमता नवोन्मेष पुरस्कार  2022
ऊर्जा कार्यक्षमता क्षेत्रात उल्लेखनीय कार्य करणाऱ्या आणि नवकल्पना प्रत्यक्षात साकारणाऱ्यांना दिल्या जाणाऱ्या राष्ट्रीय ऊर्जा कार्यक्षमता नवोन्मेष पुरस्कारांची सुरुवात मध्ये 2021 झाली.
राष्ट्रीय ऊर्जा कार्यक्षमता नवोन्मेष पुरस्कार  2022 साठी एकूण पुरस्कारांची संख्या
|
|
1st PRIZE
|
|
02
|
|
2ND PRIZE
|
|
02
|
|
CERTIFICATE OF RECOGNITION 
|
|
02
राष्ट्रीय चित्रकला स्पर्धा 2022
ऊर्जा कार्यक्षमता आणि संवर्धन याविषयी समाजात सातत्याने जाणीव जागृती करण्याच्या उद्देशाने केंद्रीय ऊर्जा मंत्रालयाच्या वतीने 2005 पासून दरवर्षी ऊर्जा संवर्धन याविषयावर राष्ट्रीय चित्रकला स्पर्धा आयोजित केली जाते. शालेय , राज्य आणि राष्ट्रीय स्तर अशा तीन टप्प्यात ही स्पर्धा घेतली जाते.
‘ईव्ही-यात्रा पोर्टल’ आणि मोबाईल अॅपचा शुभारंभ
वाहनातील नेव्हिगेशन यंत्रणा जवळच्या सार्वजनिक ईव्ही - इलेक्ट्रॉनिक वेहिकल चार्जरविषयी माहिती देऊ शकेल अशा प्रकारचे एक मोबाइल ऍप्लिकेशन ऊर्जा कार्यक्षमता ब्युरोने विकसित केले आहे, देशातील ई-मोबिलिटीला चालना देण्यासाठी केंद्रीय आणि राज्य-स्तरीय विविध उपक्रमांची माहिती देणारी वेबसाइट आणि सीपीओना त्यांचे चार्जिंग तपशील राष्ट्रीय ऑनलाइन डेटाबेसमध्ये सुरक्षितपणे नोंदणी करण्यास सक्षम करण्यासाठी वेब-पोर्टल विकसित केले आहे.
इलेक्ट्रॉनिक वेहिकल चार्जरविषयी माहिती देऊ शकेल अशा प्रकारचे EV यात्रा हे एक मोबाइल ऍप्लिकेशन डिझाइन आणि विकसित केले गेले आहे. हे मोबाईल ऍप्लिकेशन गुगल प्ले स्टोअर आणि ऍपल स्टोअर वरून आयफोन आणि अँड्रॉइड दोन्ही स्मार्टफोनवर सहजपणे डाउनलोड केले जाऊ शकते आणि सोयीस्करपणे इन्स्टॉल केले जाऊ शकते.
पंतप्रधान कार्यालय
पंतप्रधान उद्या महाराष्ट्र दौऱ्यावर
नांदेड इथल्या एकलव्य आदर्श निवासी शाळेचे पंतप्रधानांच्या हस्ते लोकार्पण
अजनी-पुणे आणि भुसावळ-वांद्रे खान्देश एक्स्प्रेस रेल्वेला दाखवणार हिरवा झेंडा
नवी दिल्ली, 15 फेब्रुवारी 2019
पंतप्रधान नरेंद्र मोदी महाराष्ट्रातल्या धुळे आणि यवतमाळला उद्या म्हणजे 16 फेब्रुवारीला भेट देणार आहेत. राज्यातल्या विविध विकास प्रकल्पांचे उद्घाटनही पंतप्रधानांच्या हस्ते होणार आहे.
यवतमाळ
पंतप्रधान, नांदेड इथल्या एकलव्य आदर्श निवासी शाळेचे बटण दाबून उद्घाटन करतील. या शाळेची 420 विद्यार्थ्यांची एकूण क्षमता आहे. या शाळेमुळे आदिवासी विद्यार्थ्यांच्या शिक्षणाचा दर्जा उंचावण्याबरोबरच त्यांचा सर्वांगीण विकास होण्यासाठीही मदत होणार आहे.
प्रधानमंत्री आवास योजनेअंतर्गत बांधण्यात आलेल्या निवडक लाभार्थींच्या ई-गृहप्रवेशासाठी पंतप्रधानांच्या हस्ते या लाभार्थींना घराच्या किल्ल्या प्रदान करण्यात येतील.
नागपूर-अजनी-पुणे दरम्यान धावणाऱ्या या गाडीला व्हिडिओ लिंकद्वारे पंतप्रधान हिरवा झेंडा दाखवतील. या गाडीला थ्री टायर वातानुकूलित डबे राहणार आहेत. केंद्रीय रस्ते निधी अंतर्गत बांधण्यात येणाऱ्या रस्त्याचे भूमीपुजनही पंतप्रधान बटण दाबून करणार आहेत.
महाराष्ट्र राज्य ग्रामीण उपजीविका अभियानाअंतर्गत महिला स्वयंसहाय्यता गटांना पंतप्रधानांच्या हस्ते प्रशस्तीपत्र/धनादेश प्रदान केले जातील. वित्तीय समावेशकतेच्या उद्देशाबरोबरच सामाजिक परिवर्तन घडवण्यासाठी हे अभियान काम करते. यामुळे घरोघरी वित्तीय सेवांच्या माध्यमातून कृषक आणि अकृषक उपजीविका संधी सुनिश्चित करण्यासाठी मदत मिळते.
धुळे
यानंतर पंतप्रधान धुळ्याला भेट देतील. प्रधानमंत्री कृषी सिचंन योजनेअंतर्गत निम्न पांझरा मध्यम प्रकल्पाचे ते उद्घाटन करतील. 2016-17 मध्ये या प्रकल्पाचा प्रधानमंत्री कृषी सिचंन योजनेत समावेश करण्यात आला. या प्रकल्पाची पाणीसाठवण्याची एकूण क्षमता 109.31 दशलक्ष घनमीटर इतकी असून धुळे जिल्ह्यातल्या 21 गावांमधले 7585 हेक्टर क्षेत्र यामुळे ओलिताखाली येणार आहे.
सुलवाडे-जामफळ- कनोली उपसा सिंचन योजनेची पायाभरणी पंतप्रधानांच्या हस्ते होईल. या योजनेअंतर्गत पावसाळ्यातल्या 124 दिवसात तापी नदीचे 9.24 टीएमसी पुराचं पाणी उचलण्याची क्षमता आहे. यामुळे धुळे जिल्ह्यातल्या 100 गावातले 33,367 हेक्टर क्षेत्र सिंचनाखाली येणार आहे.
अमृत योजनेअंतर्गत धुळे शहर पाणी पुरवठा योजनेचे भूमीपूजन पंतप्रधान करणार आहेत. यामुळे पाणी उपलब्ध होऊन औद्योगिक आणि वाणिज्य विकासाला चालना मिळणार आहे.
धुळे-नरडाणा रेल्वे मार्ग आणि जळगांव-मनमाड तिसऱ्या रेल्वे मार्गासाठी पंतप्रधानांच्या हस्ते पायाभरणी करण्यात येईल. भुसावळ-वांद्रे खान्देश एक्स्प्रेस या रेल्वेला पंतप्रधान व्हिडिओ लिंकद्वारे हिरवा झेंडा दाखवतील. आठवड्यातून तीन दिवस रात्री धावणाऱ्या या गाडीमुळे मुंबई आणि भुसावळ दरम्यान थेट दळण-वळण शक्य होणार आहे.
जळगांव-उधना दुहेरीकरण आणि विद्युतीकरण रेल्वे प्रकल्पाचे उद्घाटन पंतप्रधान करणार आहेत. यामुळे प्रवासी आणि मालवाहतुक क्षमता वाढणार आहे. यामुळे नंदूरबार, धरणगांव आणि या विभागातल्या इतर ठिकाणांच्या विकासाला चालना मिळणार आहे.
B.Gokhale/N.Chitale/P.Malandkar
(Visitor Counter : 93
पंतप्रधान कार्यालय
आशियाई क्रीडा स्पर्धांमध्ये 25 मीटर रॅपिड फायर पिस्तूल प्रकारात कांस्यपदक पटकावणाऱ्या भारतीय पुरुष संघाचे पंतप्रधानांनी केले कौतुक
नवी दिल्ली, 25 सप्टेंबर 2023
पंतप्रधान नरेंद्र मोदी यांनी आशियाई क्रीडा स्पर्धा 2022 मध्ये 25 मीटर रॅपिड फायर पिस्तूल स्पर्धेत कांस्यपदक पटकावणाऱ्या अनिश भानवाला, विजयवीर सिद्धू आणि आदर्श सिंग या भारतीय संघाचे अभिनंदन केले आहे.
भारतीय खेळाडूंच्या सातत्यपूर्ण विजयी कामगिरीचे कौतुक करत त्यांच्या उज्ज्वल भविष्यासाठी पंतप्रधानांनी शुभेच्छा दिल्या.S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 14.81 कोटींपेक्षा अधिक लसीच्या न वापरलेल्या उपयोगी मात्रा, शिल्लक
कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
14,81,06,650
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
14.81  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
संरक्षण मंत्रालय
पुण्याजवळच्या चाकण येथील संरक्षण दलासाठी साहित्य सामुग्री उत्पादन करणाऱ्या खाजगी कंपनीला चीफ ऑफ डिफेन्स स्टाफ यांची भेट
पुणे, दि. 7-02-2023
चीफ ऑफ डिफेन्स स्टाफ जनरल अनिल चौहान  यांनी आज, 07 फेब्रुवारी 23, रोजी पुण्याजवळच्या चाकण, येथील निबे लिमिटेड या संरक्षण दलासाठी साहित्य सामुग्री उत्पादन करणाऱ्या खाजगी कंपनीला भेट दिली. याप्रसंगी निबे लिमिटेडच्या दुस-या वर्धापनदिनानिमित्त ‘निबे डेफ- एक्स्पो, 2023’ या निवडक संरक्षण उत्पादनांचे आणि एमएसएमई उत्पादनांचे प्रदर्शन भरविण्यात आले होते. या प्रदर्शनालाही सीडीएस यांनी सेच निबे कंपनीच्या एका नवीन उत्पादन प्रकल्पाचे उद्घाटन करण्यात आले. निबे डिफेन्स लिमिटेड ही बॉम्बे स्टॉक एक्सचेंजमधील सूचीबद्ध कंपनी असून, कंपनीचा चाकण येथे संरक्षण उप-प्रणाली निर्मितीचा प्रकल्प आहे.
कंपनीमध्ये संरक्षण विषयक विविध प्रकारची सामुग्री, तसेच नेव्हल स्ट्रक्चर, स्टोअरेज टॅंक अशा लष्कराला लागणा-या उत्पादनांची निर्मिती करण्यात येते. तसेच शस्त्रास्त्र कार्यप्रणालीसाठी लागणा-या यंत्रांची इलेक्ट्रीक वाहनांची निर्मिती येथे केली जाते.
संरक्षण क्षेत्रात आत्मनिर्भरतेवर भर देण्यात आला आहे आणि एमएसएमई क्षेत्राला आणखी प्रोत्साहन देण्यात येत असल्याचे सीडीएस चौहान यांनी यावेळी बोलताना सांगितले. ते म्हणाले, ‘संरक्षण, संशोधन आणि विकास तसेच शस्त्रास्त्रांच्या निर्मितीमध्ये देशाला आत्मनिर्भर होणे आवश्यक आहे. आत्मनिर्भर झाल्यानंतर भारताला आपल्या संरक्षण गरजांच्या पूर्ततेसाठी इतर देशांवर अवलंबून राहावे लागणार नाही.’
माहिती आणि प्रसारण मंत्रालय
‘कुम्पाचो दरेयो’ आपल्याला सांगतो, उंच भरारी घेवून आकाशाला स्पर्श करतानाही आपल्या मुळांशी प्रामाणिक रहा; कारण तुमचे गंतव्यस्थान तुमची मुळेच निश्चित करत असतात: 52 व्या इफ्फीमध्ये गोवा विभागाचे चित्रपट दिग्दर्शक हिमांशू सिंग यांचे मनोगत
‘‘जास्त पैसा कमाविण्यासाठी एखाद्याने चित्रपट बनविण्याऐवजी जास्त चित्रपट बनविण्यासाठी अधिक चित्रपट बनवावेत’’
पणजी, 27 नोव्हेंबर 2021
या जगामध्ये नवनवीन संधी निर्माण होत आहेत, आपण त्यादृष्टीने स्वतः मोठ्ठं बनत गेलो आणि अगदी आभाळाला स्पर्श करायला लागलो तरीही, आपण नेमके कुठून आलो आहोत, हे कायम स्मरणात ठेवले पाहिजे. आपण आपल्या मुळांशी प्रामाणिक राहिले पाहिजे. गोव्यातल्या अतिशय रमणीय ग्रामीण भागात घडणारी ही मानवी आणि जॉय यांच्या अखेरच्या भेटीची ही कथा आहे. गोव्याचा निरोप घेऊन ‘हरित कुरणांच्या’ शोधात मुंबईला जाण्यापूर्वी घडणारे हळूवार प्रसंग यामध्ये चित्रीत करण्यात आले आहेत. चित्ररसिकांना हे भावस्पर्शी कथानक अधिकच हळवे करून गेले.
52 व्या भारतीय आंतरराष्ट्रीय चित्रपट महोत्सवामध्ये कुम्पाचो दरेयो यांचा हा 18 मिनिटांचा लघुपट प्रदर्शित करण्यात आला. या कोकणी चित्रपटाने काही कालातीत प्रश्न उपस्थित केले आहेत. काही गोष्टींचे स्मरणही हा चित्रपट करून देतो. आपले स्वतःचे घर, आपलं गाव- ठिकाण यांचे कितीतरी मूल्य असते, आणि त्याकडे आपण सहजतेने दुर्लक्ष करतो, त्याला कमी लेखतो, हे या कलाकृतीतून दर्शवले आहे.
या लघुपटाचे दिग्दर्शन हिमांशू सिंग यांनी केले आहे. ही केवळ दोन व्यक्तिरेखांची- पात्रांची कथा असून ती प्रेक्षकांना आपल्याबरोबर अगदी सहजपणे बरोबर घेवून जाईल अशा घटनांची त्यामध्ये पेरणी केली आहे. वरवर सोप्या परंतु कठीण प्रश्नांच्या माध्यमातून अनेक प्रश्नांना उत्तर देणे भाग पाडताना सुंदर मेळ साधला आहे.
या चित्रपट प्रदर्शनाच्या जोडीनेच आयोजित करण्यात आलेल्या पत्रकार परिषदेमध्ये सिंग यांनी चित्रपट आणि त्याची कथा यांमागचे तत्वज्ञान अधोरेखित केले.
या चित्रपटाचे निर्माते किशोर अर्जुन शिंदे असून अभिनेते रवी किशोर याने जॉय याची तर मानवीची भूमिका उगम जांबौलीकर हिने साकारली आहे. सिनेमॅटोग्राफर म्हणून अश्विन चिडे, कला दिग्दर्शक पंकज काटवारे, आणि निर्मितीपश्चात कामाचे पर्यवेक्षक म्हणून कार्तिक यांनी काम केले आहे. या मंडळींनीही यावेळी पत्रकारांशी संवाद साधला.
महोत्सवातल्या गोवा विभागामध्ये या चित्रपटाचा जागतिक प्रीमियर काल इफ्फीमध्ये झाला.
यावेळी बोलताना दिग्दर्शक सिंग यांनी सांगितले की, या चित्रपटातून आम्हाला एक महत्वाचा संदेश द्यायचा होता. ‘कुम्पाचो दरेयो - ए सी ऑफ क्लाउड्स’ मधून आम्हाला सांगायचे आहे की, तुम्ही खूप मोठे व्हा, अगदी उंच भरा-या घेवून आकाशाला स्पर्श केला तरीही तुम्ही आपल्या मूळांशी प्रामाणिक राहिले पाहिजे. तुमचे गंतव्यस्थान तुमची मुळे ठरवत असते. सिंग म्हणाले, गोव्याचे दिवंगत मुख्यमंत्री मनोहर पर्रीकर यांच्या एका भाषणातून प्रेरणा मिळाल्यामुळे या चित्रपटाची बीजे मनात पेरली गेली.
प्रादेशिक नॉन-फीचर फिल्मसना व्यासपीठ देण्याविषयी ओटीटी मंचाच्या भूमिकेबद्दल विचारलेल्या प्रश्नाला उत्तर देताना नवोदित दिग्दर्शक म्हणाले, ‘‘प्रादेशिक भाषांमध्ये चित्रपट बनवले जातात परंतु एखाद्याने जास्त पैसे कमाविण्याच्या हेतूने चित्रपट बनवू नयेत, तर जास्त चित्रपट बनविण्यासाठी म्हणून अधिक चित्रपट बनवावेत. माझ्यासारख्या युवा निर्मात्यांच्या नॉन फीचर फिल्मना ओटीटी मंचामुळे कमाई करण्याचे साधन उपलब्ध झाले तर नवोदित निर्मात्यांना मदत होईल. एकप्रकारे तो चांगला पाठिंबा असणार आहे.’’Jaydevi PS/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
अणुऊर्जा विभाग
अणू ऊर्जा नियामक मंडळाने पत्रकारांसाठी जनजागृती कार्यक्रम केला आयोजित
मुंबई, 20 सप्टेंबर 2022
अणुऊर्जा नियामक मंडळाने , जनतेपर्यंत पोहोचण्याच्या उपक्रमांचा एक भाग म्हणून आणि ‘स्वतंत्र्याच्या अमृत महोत्सवानिमित्त आज, 20 सप्टेंबर 2022 रोजी मुंबई महानगर प्रदेशातील पत्रकारांसाठी एक जागरुकता कार्यक्रम आयोजित केला. पत्रकारांसाठी एईआरबी द्वारे आयोजित केलेला हा पहिलाच कार्यक्रम होता. आण्विक प्रतिष्ठानांचे सुरक्षा नियम आणि आयनीकरण विकिरण उपयोगासंदर्भात पत्रकारांना माहिती देणे हा या कार्यक्रमाचा उद्देश होता. कार्यक्रमात एईआरबीच्या वरिष्ठ वैज्ञानिक अधिकाऱ्यांशी चर्चा आणि वैज्ञानिक प्रदर्शनाला भेट यांचा समावेश होता. या कार्यक्रमाला 47 पत्रकार उपस्थित होते.
समाजात माहितीचा प्रसार करण्यासाठी पत्रकारांनी बजावलेल्या भूमिकेची, एईआरबीचे कार्यकारी संचालक, सी. एस. वर्गीस यांनी आपल्या उद्घाटनपर भाषणात प्रशंसा केली. एईआरबीने देशात आण्विक आणि रेडिएशन सुरक्षितता सुनिश्चित करण्यासाठी मजबूत वचनबद्धता आणि व्यावसायिकता दर्शवल्याचा निष्कर्ष, जून, 2022 मध्ये आयएईए  च्या आयआरआरएस  मिशनने काढला आहे. त्याच्या नियामक पद्धती, दृष्टीकोन आणि सुरक्षितता रेकॉर्डच्या बळावर, एईआरबी ला आता जगभरात समकक्ष नियामकांद्वारे एक सक्षम आणि परिपक्व नियामक म्हणून पाहिले जाते.
नजीकच्या भविष्यात भारताच्या अणुऊर्जा कार्यक्रमात मोठ्या प्रमाणावर होणार्या विस्तारासाठी अधिक कार्यक्षमतेने तयारी करण्यासाठी आपल्या नियामक प्रक्रियांना आणखी औपचारिक स्वरूप देण्याचा एईआरबी सध्या प्रयत्न करत आहे.
या पार्श्वभूमीवर आण्विक आणि रेडिएशन तंत्रज्ञानावरील बातम्या योग्य परिप्रेक्ष्यातून आणि संदर्भाने मांडल्या जाव्यात, असे आवाहन त्यांनी केले.
सध्या एईआरबी आपल्या नियामक प्रक्रियांना अधिक औपचारिक करण्यासाठी प्रयत्न करत आहे. अधिक कार्यक्षम बनण्यासाठी नजीकच्या भविष्यात भारतीय अणुऊर्जा कार्यक्रम मोठ्या प्रमाणात विस्तारित करण्याची तयारी एईआरबी करत आहे. या पार्श्वभूमीवर आण्विक आणि किरणोत्साराच्या तंत्रज्ञानावरील बातम्या योग्य परिप्रेक्ष्यातून आणि संदर्भाने मांडल्या जाव्यात, असे आवाहन त्यांनी केले.
एईआरबी बद्दल
अणु ऊर्जा नियामक मंडळाची स्थापना 15 नोव्हेंबर 1983 रोजी करण्यात आली. अणुऊर्जा कायदा, 1962 द्वारे मिळालेल्या अधिकारांचा वापर करून अधिनियमांतर्गत काही नियामक आणि सुरक्षा कार्ये पार पाडण्यासाठी या मंडळाची स्थापना झाली आहे.. एईआरबी चे नियामक प्राधिकरण अणु ऊर्जा कायदा आणि पर्यावरण  कायदा, 1986 अंतर्गत जारी केलेल्या नियम आणि अधिसूचनांनुसार तयार झाले आहे.
R.Aghor /JPS/Prajna/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 218
कंपनी व्यवहार मंत्रालय
आर्थिक वर्ष 2021-22 मध्ये कॉर्पोरेट व्यवहार मंत्रालयाने 1.67 लाख कंपन्या ही आजवरची सर्वाधिक कंपन्यांची नोंदणी केली
नवी दिल्ली, 18 एप्रिल 2022
आर्थिक वर्ष 2021-22 मध्ये केंद्रीय कॉर्पोरेट व्यवहार मंत्रालयाने-एमसीएने, देशात 1.67 लाख कंपन्यांची नोंदणी केली. ही एका वर्षातली सर्वाधिक नोंदणी असून, त्याआधीच्या म्हणजेच 2020-21 या वर्षात, 1.55 लाख कंपन्यांची नोंदणी झाली होती.
2020-21 मध्ये जी नोंदणी झाली होती, ती आधीच्या वर्षांच्या तुलनेत, आजवरची सर्वाधिक नोंदणी होती. ही लक्षात घेतल्यास, 21-22 मध्ये नोंदली गेलेली वाढ विशेष लक्षणीय म्हणता येईल. वर्ष 2021-22 मध्ये, आधीच्या वर्षाच्या तुलनेत कंपन्यांच्या नोंदणीत झालेली वाढ, 8 टक्के अधिक आहे.
एमसीए ने 1.24 लाख कंपन्यांची नोंदणी वर्ष 2018-19 मध्ये केली होती आणि 1.22 लाख कंपन्यांची नोंदणी 2020-21 मध्ये केली होती.
केंद्र सरकारच्या उद्योगपूरक अभियानाचा भाग म्हणून, एमसीए ने अनेक उपक्रम राबवले आहेत, ज्यामुळे, अनेक प्रक्रिया कमी करण्यात आल्या आहेत. या सुधारणेमुळे, उद्योग सुरु करण्यासाठी लोकांचा वेळ आणि खर्च यातही बचत झाली आहे.
एमसीए ने फेब्रुवारी 2020 मध्ये SPICe+ फॉर्म सुरु केला, आणि 11 सेवा एकत्रित केल्या यात, 3 केंद्र सरकारच्या 3 विभागांच्या  सेवा, 3 राज्य सरकारांच्या सेवा  अन दिल्लीतील एनसीटी सेवांचा समावेश आहे.
वर्ष 2021-22 मध्ये ज्या राज्यांत, सर्वाधिक कॉर्पोरेट कंपन्यांची नोंदणी झाली, त्यात, महाराष्ट्र , उत्तरप्रदेश , दिल्ली , कर्नाटक आणि तामिळनाडू  या कंपन्या आहेत.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
संरक्षण मंत्रालय
भारत आणि चीन यांच्यात कोर कमांडर स्तरावरील चर्चेची 17 वी फेरी
नवी दिल्ली, 22 डिसेंबर 2022
भारत आणि चीन यांच्यातील कोर कमांडर स्तरावरील चर्चेची 17 वी फेरी 20 डिसेंबर 2022 रोजी चुशुल-मोल्डो इथे पार पडली. याआधी 17जुलै 2022, रोजी झालेल्या बैठकीनंतरच्या प्रगतीचा आढावा घेत दोन्ही बाजूंनी पश्चिम क्षेत्रातील प्रत्यक्ष नियंत्रण रेषेशी संबंधित मुद्द्यांचे निराकरण करण्यासाठी खुल्या आणि रचनात्मक पद्धतीने विचार विनिमय केला. पश्चिम क्षेत्रातील प्रत्यक्ष नियंत्रण रेषेवर शांतता प्रस्थापित होण्याच्या दृष्टीने आणि द्विपक्षीय संबंधांमध्ये प्रगती व्हावी या उद्देशाने उर्वरित समस्यांचे लवकरात लवकर निराकरण करण्यासाठी कार्य करण्याच्या दोन्ही राष्ट्रांच्या नेतृत्वाने केलेल्या मार्गदर्शनानुसार या बैठकीत स्पष्ट आणि सखोल चर्चा करण्यात आली.
दरम्यान, दोन्ही बाजूंनी पश्चिम क्षेत्रात सुरक्षा आणि स्थैर्य राखण्याला सहमती दर्शवली. एकमेकांच्या निकट संपर्कात राहण्याचे आणि लष्करी आणि राजनैतिक माध्यमांद्वारे संवाद कायम ठेवण्याचे त्याचप्रमाणे उर्वरित मुद्यांवर लवकरात लवकर परस्पर स्वीकारार्ह तोडगा काढण्यासाठी काम करण्याचे दोन्ही बाजूनी मान्य केले.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
राष्ट्रपती कार्यालय
राष्ट्रपतींच्या हस्ते पद्म पुरस्कारांचे वितरण
राष्ट्रपती रामनाथ कोविंद यांनी आज सकाळी राष्ट्रपती भवनात झालेल्या नागरी सन्मान सोहळ्यात वर्ष 2020 साठीच्या चार पद्मविभूषण, आठ पद्मभूषण, 61 पद्मश्री पुरस्कार प्रदान केले. या सोहळ्याला उपराष्ट्रपती, पंतप्रधान, केंद्रीय गृहमंत्री आणि अन्य मान्यवर उपस्थित होते.
पुरस्कार प्राप्त मान्यवरांची यादी पाहण्यासाठी येथे क्लिक करा.